हुने बिरुवाको चिल्लो पात भनेझैं विजेताले दोस्रो दिनदेखि काममा कटिबद्ध हुन जरुरी छ । एक दिन विजय जुलुस मनाउनु ठीक हो, तर हप्तौंसम्म माला र बाजागाजाका साथ गाउँ–टोल किन डुल्ने ? पुरानै ढाँचाका नेताहरू फेरि पनि महिनौंसम्म सहकारी, स्कुल–कलेजले आयोजना गरेका बधाई ज्ञापन समारोहमा सरिक भै रहनेछन् । के रिबन काट्ने र झिनामसिना समारोहमा अल्झिएर देश विकासको महान मिसन पूरा हुन्छ ? मतदाता पुरानै हुन् भनेर पुरानै ढर्रामा उनीहरू फेरि पनि फर्केलान् । व्यक्तिभन्दा पार्टी माथि र पार्टीभन्दा देश माथि हुनुपर्नेमा आजसम्मको माहोल ठीक विपरीत देखिएको छ । यसलाई सच्याउनैपर्छ ।
